O murciacalo de pietz grans (Myotis capaccinii (Bonaparte, 1837)) ye un mamifero d'a orden d'os Chiroptera y familia Vespertilionidae que ye nativo d'as arias costeras arredol d'a mar Mediterrania, asinas como de qualques arias en l'ueste de Irán. Ye un murciacalo de grandaria meyana con patas caracteristicament grans (d'astí lo suyo nombre) y canyos nasals mas prominents que atras especies europeas de Myotis. A suya longaria vareya de 47 a 53 mm y pesa dende 7 dica 13 g. Lo pelache ye griso fosco en a base, con color grisa zafumada clara en o costau dorsal y griso claro en o costau ventral.